[{"text_idx": "#000000", "text": "Tapa nimetati linnaks Vabariigi Valitsuse otsusega 30.06.1926. Esimesed volikogu valimised linnaseaduse kohaselt toimusid 18. ja 19. detsembril 1926. Esimeseks linnapeaks valiti 17.01.1927 Ernst Grimm."}, {"text_idx": "#000001", "text": "Villem Gabriel su\u0308ndis Virumaal Ku\u0308ti vallas. Ta valdas vabalt peale emakeele ka saksa ja vene keelt. Koos isaga pidas Tapal 1889. aastal ehitatud kivimajas Pikk tnv. 3 talurahvakauplust. 1936. aastal ostis maja a\u0308ra kohtuministeerium, kuhu paigutati Tapa politseijaoskond. V. Gabriel oli Tapa elektrijaama ehitamise mo\u0303tte algataja. Alevivanemana to\u0308o\u0308tas jaanuar 1918 \u2013 mai 1919 ja juuni 1923 \u2013 jaanuar 1927. Viimati to\u0308o\u0308tas Krediidipanga Tapa osakonna laekurina. Maetud Tapa vanale kalmistule."}, {"text_idx": "#000003", "text": "Ernst Grimm oli Tapal majaomanik Pikk tnv. 50. E. Grimmi valitsemisaeg linnapeana kestis kuni 29.05.1929, mil ta \u201ckuridarviduste pa\u0308rast Rakvere \u2013 Paide rahukogu prokuro\u0308ri korraldusel arreteeriti\u201d. 1941. aastal tabas E. Grimmi sama saatus, mis enamikku Eesti Vabariigi linnapa\u0308id \u2013 ta ku\u0308u\u0308ditati Siberisse, kus ta suri 21.08.1943 Sverdlovski oblastis, Kirovi rajoonis Sosva sundto\u0308o\u0308laagris.Linnapea kohuseta\u0308itjaks ma\u0308a\u0308ras Vabariigi Valitsus 29.05.1929 \u2013 17. 01.1930 Johannes Ruuse.J. Ruuse oli U\u0308hispanga esimees, linna maksuno\u0303udja, Majaomanike Koja liige, Haridusseltsi esimees, lisaks olnud veel Tapa politseiu\u0308lem ja koolmeister."}, {"text_idx": "#000005", "text": "Kolmandad linnavolikogu valimised toimusid 14. ja 15.01.1934. a. Linnapeaks valiti tagasi senine linnapea To\u0303nis Ra\u0308hn ja aprillis linnapea abiks Helmut Kiisk. To\u0303nis Ra\u0308hn lahkus Tapalt 1935. aastal ja on maetud Suure-Jaani kalmistule."}, {"text_idx": "#000006", "text": "To\u0303nis Ra\u0308hn su\u0308ndis 23. sept. 1878. a. Viljandi maakonnas Olustvere vallas. Koolis ka\u0308is sama valla algkoolis, Suure-Jaani kihelkonna- ja Viljandi linnakoolis. Teeninud Venemaal mo\u0303isate ja vabrikute kirjutajana, hiljem Vo\u0303isiku vallasekreta\u0308ri abina, Viljandi rahvava\u0308e u\u0308lema kantseleis ning veel hiljem Viljandi maakonnavalitsuses asjaajajana, kus talle osakonnajuhataja koht pakuti, millest vabatahtlikult loobus. 1919-1929. a. to\u0308o\u0308tas aktsiisiametnikuna. 11.02.1930 valiti Tapa linnapeaks. Abiellus 1918. a. Liisa No\u0303mmikuga, kes suri Tapal 1935. aastal. Abielust su\u0308ndis 1920. aastal poeg Ilmar. Lahkus Tapalt 1937. a. paiku Viljandi valda Korbi tallu, kus to\u0308o\u0308tas taluperemehena kuni oma surmani 27.07.1944. To\u0303nis Ra\u0308hn on maetud Suure-Jaani kalmistule."}, {"text_idx": "#000007", "text": "Seoses linnapea To\u0303nis Ra\u0308hna lahkumisega enne oma valitsusaja lo\u0303ppu valiti neljandaks linnapeaks volikogu otsusega 15.11.1935 Jaan Maidre, su\u0308nd. 15.04.1903 Tartus. Linnapea abiks ja\u0308i edasi Helmut Kiisk.Alates 1940. a. jaanuarist nimetati siseministri ka\u0308skkirjaga Jaan Maidre Tapa linnavanemaks, abilinnavanemaks ja\u0308i edasi Helmut Kiisk. U\u0308leja\u0308a\u0308nud linnavalitsuse koosseis ja\u0308i endiseks, muutus toimus vaid \u201clinnapeast\u201d \u201clinnavanemaks\u201d nimetamisega. Tapa abilinnavanem Helmut Kiisk lahkus omal soovil ametist juulis 1940. a. Augusti alguses esitas siseministeeriumile lahkumisavalduse ka linnavanem Jaan Maidre. Pa\u0308rast ametist vabastamist lahkus ta Tapalt."}, {"text_idx": "#000008", "text": "Jaan Maidre (enne eestistamist 1936. a. Felix Martin) on su\u0308ndinud 15. aprillil 1903. a. Tartus ka\u0308sito\u0308o\u0308lise pojana. O\u0303ppis H.Treffneri gu\u0308mnaasiumis, mille lo\u0303petas 1921. a. Samal aastal astus Tartu u\u0308likooli majandusteaduskonda mille lo\u0303petas 1926. a. U\u0308likooli lo\u0303petamise ja\u0308rele teenis kaitseva\u0308es sundaega, kust siirdus \u201ePostimehe\u201c talituse teenistusse. Hiljem astus Eesti u\u0308histegelise liidu juurde revident-instruktori kutse vastu ette valmistama, kust 1928. a. tuli Tapale \u201cLihaekspordi\u201d eksporttapamaja teenistusse raamatupidaja-asjaajaja kohale, kus teenis kuni linnapea ametisse astumiseni. Tapal oli Jaan Maidre tuntud korraliku ja lugupeetud tegelasena ja tubli to\u0308o\u0308mehena. Tegutses kaitseliidus. 1940. aastal tunnustati teda Eesti Punase Risti V klassi teenetema\u0308rgiga.14.06.1941 arreteeriti Jaan Maidre ja ku\u0308u\u0308ditati Siberisse. 24.05.1942 lasti maha kinnipidamiskohas Sverdlovski oblastis."}]